място, не е установено наличието на водещо предприятие в ценово отношение на пазара на Съюза. Въз основа на горепосоченото твърдението бе отхвърлено.
 (195)
 Някои заинтересовани страни заявиха, че няма елементи, подкрепящи заключението, че капацитетът за износ на Индия може да бъде насочен към пазара на Съюза на ниски цени, като се има предвид, че търсенето на вътрешния пазар в Индия нараства и се очаква да продължи да нараства. Освен това нарастването на търсенето на PET в световен мащаб, и по-специално в азиатско-тихоокеанския регион, ограничава риска от повторното възникване на вредата.
 (196)
 Констатациите в настоящото разследване доказват, че прогнозният растеж на капацитета в Индия е показател за нарастващ производствен свръхкапацитет над търсенето на вътрешния пазар. Освен това въз основа на констатациите, изложени в съображения 177, 183 и 184, пазарът на Съюза остава привлекателен от гледна точка на неговия размер и цени. Поради това има вероятност субсидираният внос от Индия да бъде насочен към пазара на Съюза в значителни обеми и на по-ниска от средната цена на промишлеността на Съюза, ако се допусне срокът на действие на изравнителните мерки да изтече. Въз основа на това аргументите на страните трябваше да бъдат отхвърлени.
 (197)
 След разгласяването една от заинтересованите страни заяви, че вносът от Индия не е причинил вреда и че няма вероятност да причини вреда на промишлеността на Съюза, в случай че мерките бъдат отменени, тъй като индийският внос на РЕТ на пазара на ЕС е бил незначителен и ще продължи да бъде такъв. Тя също така изтъкна, че вносът на PET от Индия е нараствал с много по-бавен темп от потреблението на Съюза по време на разглеждания период, като през 2018 г. е намалял. Тя освен това заяви, че цената на вноса от Индия е била сравнително висока и по-висока от цената на вноса от Китай.
 (198)
 Що се отнася до обемите и цените на вноса на PET от Индия, както е посочено в съображение 124, обемите на вноса от Индия са нараснали почти пет пъти по време на разглеждания период, заели са значителен пазарен дял и са достигнали 156 675 тона през разследвания период в рамките на прегледа. Тези обеми са били най-големите след налагането на първоначалните мерки. Следователно те са нараствали с много по-бърз темп от потреблението на Съюза. Освен това, тъй като разглежданият период обхваща само едно тримесечие от 2018 г., и при липсата на данни за потреблението за 2018 г., не могат да бъдат направени заключения от обема на вноса след разглеждания период. Разследването също така показа, че вносът от Индия е продължил да бъде субсидиран по време на разследвания период в рамките на прегледа и че цените на вноса от Индия, след приспадане на действащото изравнително мито, ще подбиват цените на промишлеността на Съюза средно с 3 % (вж. съображение 130). Въз основа на това твърдението трябваше да бъде отхвърлено.
 5. ИНТЕРЕС НА СЪЮЗА
 (199)
 В съответствие с член 31 от основния регламент Комисията проучи дали продължаването на действието на съществуващите изравнителни мерки по отношение на Индия би било в противоречие с интереса на Съюза като